ఉల్లి ఎఫెక్ట్: 18 శాతాన్ని దాటిన ఆహార ద్రవ్యోల్బణం
Hanumantha Reddy| Last Updated:       గురువారం,  22 మే 2014 (21:59 IST)
PTI Photo
PTI
దేశీయ మార్కెట్లలో ఉల్లిపాయల ధరలు, ఇతర కూరగాయల ధరలు పెరగడంతో ఆహార ద్రవ్యోల్బణం పైపైకి ఎగబాకింది. డిసెంబర్ 25తో ముగిసిన వారాంతానికి గానూ ఆహార ద్రవ్యోల్బణం 18.32 శాతంగా నమోదయ్యింది.
అంతకు ముందు వారంలో ఆహార ద్రవ్యోల్బణం 3.88 శాతం పెరిగి 14.44 శాతంగా నమోదైంది. గతేడాది ఇదే సమయంలో ఆహార ద్రవ్యోల్బణం 19.90 శాతంగా ఉంది. ఆహార ద్రవ్యోల్బణం ఇంతగా పెరగడానికి ప్రధానంగా కూరగాయల ధరలు పెరగడమే కారణం. హోల్‌సేల్ మార్కెట్లలో కూరగాయల ధరలు 58.58 శాతానికి పెరిగాయి.
ఇక ఇతర ఆహార వస్తువుల విషయాలకు వస్తే.. ఉల్లిపాయలు 82.47 శాతం, గుడ్లు, పాలు, చేపలు 20.83 శాతం, పండ్లు 19.99 శాతం, పాలు 19.59 శాతం మేర పెరిగి ప్రియంగా ఉన్నాయి. ఈ పరిణామాలు చూస్తుంటే.. రానున్న ద్రవ్యపరపతి సమీక్షలో ఆర్‌బీఐ కీలక వడ్డీరేట్లను మరోసారి పెంచి వినియోగదారుల నడ్డి విరిచే అవకాశాలు లేకపోలేదని విశ్లేషకులు అభిప్రాయపడుతున్నారు.
సంబంధిత వార్తలు